****

**“БДЖ – ПЪТНИЧЕСКИ ПРЕВОЗИ” ЕООД**

**цЕНТРАЛНО УПРАВЛЕНИЕ**

ул. “Иван Вазов” № 3, София 1080, България

тел.: (+359 2) 932 41 90

факс: (+359 2) 987 88 69

bdz\_passengers@bdz.bg

[www.bdz.bg](http://www.bdz.bg)

**О Б Я В Л Е Н И Е**

**„БДЖ – Пътнически превози” ЕООД**

**обявява търг с тайно наддаване за отдаване под наем на**

недвижим имот, собственост на „БДЖ – Пътнически превози” ЕООД”

**1. Описание на обекта** **на търга** – отдаване под наем на недвижим имот, представляващ **„Два обекта с обща площ 22,26 кв. м., а именно – площ от 15 кв.м. на външната повърхност на комин /кота +27,55 м/ и площ 7,26 кв. м. /кота +4,00 м/ в помещение „Цилиндрови глави” към „Хале – ремонт на дизелови локомотиви” в Локомотивно депо София, собственост на „БДЖ – Пътнически превози” ЕООД за инсталиране на телекомуникационно оборудване”**.

1.1**. Срок за отдаване под наем** – обектът, описан вт. 1,се отдава под наем за срок от **5 /пет/ години**.

1.2**. Предназначение на отдавания под наем недвижимия имот –** за инсталиране нателекомуникационно оборудване.

**2.** **Начална месечна наемна цена и стъпка на наддаване**:

* Начална месечна наемна цена – **282,60**  /двеста осемдесет и два лева и 60 ст./ лева.
* Стъпка на наддаване – **28,00** /двадесет и осем/ лева.

Началната месечна наемна цена на отдавания под наем обект, описан в т. 1, е без включен ДДС.

ДДС се начислява върху достигнатата на търга месечна наемна цена, при спазване на разпоредбите на Закона за данък върху добавената стойност /ЗДДС/ и Правилника за прилагане на ЗДДС.

Всяко ценово предложение, не може да бъде по-малко от обявената начална месечна наемна цена или трябва да бъде равно на сбора от обявената месечна наемна цена плюс една или повече наддавателни стъпки.

**3.** Вид на търга: **търг с тайно наддаване, открито заседание.**

Заседанието по провеждането на търга с тайно наддаване е открито за всички кандидати, подали заявление за участие и допуснати до участие в търга от комисията, назначена за провеждането му.

Присъствието на допуснатите до участие в търга кандидати е задължително.

**4.** Всички дължими плащания при сключването на договор за наем на обекта по т. 1 , ще се извършват съгласно условията, указани в тръжната документация.

**5.** Ден, час и място за провеждане на търга: **24.11.2016 г. от 10.00 ч.** в сградата на „БДЖ – Пътнически превози” ЕООД в гр. София, ул. “Иван Вазов” № 3.

Регистрацията на участниците ще се извърши от тръжната комисия в обявения ден и час за откриване на търга.

**6.** Ред за получаване на тръжни документи: тръжни документи за участие в търга ще се продават всеки работен ден в срок **до 21.11.2016 г.** /включително/ в деловодството на “Холдинг БДЖ” ЕАД, гр. София, ул. „Иван Вазов” № 3, срещу невъзвръщаеми **50,00** /петдесет/ лева без ДДС, внесени в касата на „Холдинг БДЖ” ЕАД.

7**.** Оглед на обекта по т.1 може да се извършва всеки работен ден от 8.30 ч. до 16.00 ч., в срок до **22.11.2016 г.** /включително/, срещу представяне на документ за закупени тръжни документи и в присъствието на длъжностно лице.

**8.** Депозитът за участие в търга е в размер на **50%**  от определената начална месечна наемна цена.

Депозитът следва да се внесе в български лева до **22.11.2016 г.** /включително/, по банкова сметка, посочена в тръжната документация. След приключване на търга, депозитът на спечелилия участник автоматично ще се трансформира в част от достигнатата месечна наемна цена.

**9**. Заявленията за участие ще се приемат до 16.00 ч. на **23.11.2016 г.** в деловодството на “БДЖ – Пътнически превози” ЕООД, гр. София, ул. „Иван Вазов” № 3, ет. 1.

**10.** В случай на непроведен търг, повторното му провеждане ще се извърши на **01.12.2016 г.** **от 10.00 ч.** в сградата на “БДЖ – Пътнически превози” ЕООД, адрес: гр. София, ул. “Иван Вазов” № 3, при което:

* тръжната документация ще се продава при условията на т. 6 от настоящото обявление, всеки работен ден в срок до **28.11.2016** г. /включително/;
* оглед може да се извършва при условията на т. 7 от настоящото обявление, всеки работен ден от 8.30 ч. до 16.00 ч., в срок **до 29.11.2016 г.** /включително/;
* депозит за участие в повторния търг в размер на 50 % от началната месечна наемна цена следва да се внесе при условията и по реда на т. 8 от настоящото обявление, в срок до **29.11.2016 г.** /включително/.
* заявленията за участие ще се приемат до 16.00 ч. на **30.11.2016** **г.** в деловодството на “БДЖ – Пътнически превози” ЕООД, гр. София, ул. „Иван Вазов” № 3, етаж 1.

**11.**  **Изисквания към кандидатите:**

- Не се допускат до участие в търга еднолични търговци и юридически лица, намиращи се в производство за обявяване в несъстоятелност и/или ликвидация.

- Не се допускат до участие в търга юридически лица /еднолични търговци/ и физически лица, които имат задължения към „БДЖ – Пътнически превози” ЕООД и свързаните с него юридически лица – “Холдинг БДЖ” ЕАД и „БДЖ – Товарни превози” ЕООД, към датата на подаване на документите за участие. **/Под „задължения” се разбират такива с настъпил падеж/.**

- За участие в търга ще се допускат кандидати, закупили тръжна документация, внесли в указаните размери и срокове депозити и подали заявление за участие, съгласно условията, описани в Тръжните документи.

**Допълнителна информация относно провеждането на горепосочения търг, можете да получите на телeфон/факс: 02/8 907 304.**